Diari Oficial de la Generalitat Valenciana


Sumari del DOGV 8943, del 03-11-2020 (2020/8982)

Informació pública de la sol·licitud d'autorització administrativa prèvia, autorització administrativa de construcció i declaració, en concret, d'utilitat pública, amb declaració d'impacte ambiental, corresponent a la central solar generadora fotovoltaica, incloent-hi la seua infraestructura d'evacuació, situada al paratge La Encina, al terme municipal de Villena, província d'Alacant. Expedient ATREGI/2018/3/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8943

Data del DOGV
:   03-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8982


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa prèvia, autorització administrativa de construcció i declaració, en concret, d'utilitat pública, amb declaració d'impacte ambiental, corresponent a la central solar generadora fotovoltaica, incloent-hi la seua infraestructura d'evacuació, situada al paratge La Encina, al terme municipal de Villena, província d'Alacant. Expedient ATREGI/2018/3/03. [2020/8982]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en l'article 54 de la Llei 24/2013, de 26 de desembre, del sector elèctric; en els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, se sotmet a informació pública la sol·licitud d'autorització administrativa prèvia i declaració en concret d'utilitat pública de la instal·lació elèctrica que s'indica:  
Peticionari: Promociones Manuel Plata e Hijos, SL; CIF V13763801, i domicili en la partida Alzabares Alto, 113-A, 03092 Elx (Alacant).  
Objecte de la sol·licitud: sol·licitud d'autorització administrativa prèvia, autorització administrativa de construcció i estudi d'impacte ambiental de la central solar fotovoltaica denominada La Encina, així com declaració en concret d'utilitat pública de la línia d'evacuació.  
  
Emplaçament: polígon 80, parcel·la 59 (i adjacents) La Encina, TM de Villena, província d'Alacant.  
Documents sotmesos a informació pública:  
Projecte. Denominació: projecte d'execució planta fotovoltaica 18,65 MWp, paratge La Encina; projecte d'execució línia d'evacuació aereosubterrània 132 kV, 17 MW, vinculada a planta fotovoltaica 18,65 MWp, paratge La Encina; projecte d'execució subestació 132/30 kV, 20 kVA, vinculada a planta fotovoltaica 18,65 Mwp, paratge La Encina, d'impacte ambiental.  
Estudi d'integració paisatgística.  
Relació de béns i drets afectats.  
Pressupost: 92.937.701,08 -  
Característiques principals:  
Central solar fotovoltaica de 18,65 MW.  
Subestació transformadora 132/30 kV, 20 MVA.  
Línia que cal a executar objecte del reconeixement, en concret, d'utilitat pública, aereosubterrània de 132 kV.  
Xarxa interior de mitjana tensió per a la connexió dels tres centres de transformació, subterrània de 30 kV.  
Tres centres de transformació de 7.400 kVA (2), 3.700 kVA (1) de 30.000 / 630 V.  
Els projectes seran exposats per a consulta pública en l'adreça electrònica següent: http://www.indi.gva.es/web/energia/inicio, en castellà, i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l'adreça electrònica indicada o, presencialment, en el Servei Territorial d'Indústria i Energia, situat al c/ Churruca, 29 d'Alacant, així com dirigir a l'esmentat servei territorial les al·legacions que es consideren oportunes en el termini de vint dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent http://www.gva.es/es/inicio/procedimientos'id\_proc=18780&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà als interessats interposar els recursos procedents contra la resolució definitiva del procediment.  
  
Alacant, 14 d'octubre de 2020.- La cap del Servei Territorial d'Indústria i Energia: Rosa Maria Aragonés Pomares.